
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1069 

29 Ιουνίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων σχετικά με τη διαδικασία εξετάσε¬ 
ων μαθημάτων για αναγνώριση πτυχίων Ιατρικής 
και Οδοντιατρικής που χορηγούνται από ομοταγή 

Πανεπιστήμια του εξωτερικού. 1 

Αντικατάσταση διατάξεων της υπ’ αριθμ. Φ2/121871/Β3/ 
3.11.2005 Υπουργικής απόφασης «Κατάταξη πτυχιού- 
χων στην Τριτοβάθμια Εκπαίδευση» όπως αυτή τρο¬ 
ποποιήθηκε με την υπ’ αριθμ. Φ2/125186/Β3/22.11.2006 

Υπουργική απόφαση. 2 

Έγκριση υπερωριακής απασχόλησης των υπαλλήλων 
της Υπηρεσίας Επιτρόπου του Ελεγκτικού Συνε¬ 
δρίου που υπηρετούν στο Υπουργείο Απασχόλη¬ 
σης και Κοινωνικής Προστασίας, κατά το έτος 


2007. 3 

Υπαγωγή επένδυσης του ΑΓΡΟΤΙΚΟΥ ΣΥΝΕΤΑΙΡΙΣΜΟΥ 
ΓΙΑΝΝΑΚΟΧΩΡΙΟΥ στις διατάξεις του ν. 3299/2004... 4 

Υπαγωγή επένδυσης της επιχείρησης «ΛΕΟΝΤΖΙΝΗ I. 
ΑΝΩΝΥΜΗ ΕΤΑΙΡΕΙΑ ΚΡΕΑΤΩΝ» και δ.τ. «ΣΤΟΧΟΣ 

Α.Ε.» στις διατάξεις του ν. 3299/2004. 5 

Υπαγωγή επένδυσης της επιχείρησης «ΜΠΙ ΕΜ ΠΙ ΠΛΑ¬ 
ΣΤΙΚΑ ΕΛΛΑΔΟΣ Α.Ε.» και δ.τ. «ΒΜΡ ΗΕΙ_Ι_Α8 Α.Ε.» 

στις διατάξεις του ν. 3299/2004. 6 

Υπαγωγή επένδυσης της επιχείρησης «ΡΙΒΒΟΤΕΒΜΙΟΑ 
ΗΕΙΙΑδ - Παραγωγή και Πώληση Μονωτικών Υλικών 
-Ανώνυμη Εταιρία» και δ.τ. «ΡΙΒΒΟΤΕΒΜΙΟΑ ΗΕΙΙΑδ 

Α.Ε.» στις διατάξεις του ν. 3299/2004. 7 

Υπαγωγή επένδυσης της επιχείρησης «ΚΕΤΕ ΑΝΩΝΥΜΗ 
ΕΤΑΙΡΕΙΑ - ΠΟΡΤΕΣ ΠΥΡΑΣΦΑΛΕΙΑΣ» και δ.τ. «ΚΕΤΕ 

Α.Ε.» στις διατάξεις του ν. 3299/2004. 8 

Υπαγωγή επένδυσης της επιχείρησης «ΚΩΝ/ΝΟΣ ΓΥΛ- 
ΛΟΣ ΕΠΕ - ΕΙΣΑΓΩΓΕΣ ΕΞΑΓΩΓΕΣ» στις διατάξεις 

του ν. 3299/2004. 9 

Υπαγωγή επένδυσης της επιχείρησης «ΑΦΟΙ ΚΑΚΑΒΕ- 
ΛΑ Α.Ε.» στις διατάξεις του ν. 3299/2004. 10 


Απόκτηση της Ελληνικής Ιθαγένειας από τον ομογε¬ 
νή Ντζεϊράνοβ Κιριάκ (ϋΖΗΕΥΒΑΝΟν ΚΙΒΙΑΚ) του 
Νικολάϊ και της Αλεξάντρας, σύμφωνα με τις δια¬ 
τάξεις του ν. 2790/2000 όπως τροποποιήθηκαν με 
το άρθρο 76 του ν. 2910/2001, τα άρθρα 24 και 25 
του ν. 3013/2002 και κωδικοποιήθηκαν με τις δια¬ 
τάξεις του άρθρου 15 του ν. 3284/10.11.2004 (ΦΕΚ 
217 Α). 11 


Απόκτηση της Ελληνικής Ιθαγένειας από τον ομογε¬ 
νή Ντζεϊράνοβ Κιριάκ (ΩΖΗΕΥΒΑΝΟν ΚΙΒΙΥΑΚ) του 
Νικολάϊ και της Ελιονόρας, σύμφωνα με τις διατά¬ 
ξεις του ν. 2790/2000 όπως τροποποιήθηκαν με το 
άρθρο 76 του ν. 2910/2001, τα άρθρα 24 και 25 του 
ν. 3013/ 2002 και κωδικοποιήθηκαν με τις διατάξεις 
του άρθρου 15 του ν. 3284/10.11.2004 (ΦΕΚ 217 Α)... 12 
Απόκτηση της Ελληνικής Ιθαγένειας από τον ομογενή 
Αγάποβ Παντελή (ΑΘΑΡΟν ΡΑΝΤΕϋδ) του Τόλικ και 
της Κυριακής, σύμφωνα με τις διατάξεις του ν. 2790/ 
2000 όπως τροποποιήθηκαν με το άρθρο 76 του 
ν. 2910/2001, τα άρθρα 24 και 25 του ν. 3013/2002.. 13 
Απόκτηση της Ελληνικής Ιθαγένειας από τον ομογενή Κε- 
λέσεβ Αντίπ (ΚΕΙΕδΗΕν ΑΝΤΙΡ) του Αθανάσι και της 
Κατερίνας, σύμφωνα με τις διατάξεις του ν. 2790/ 2000 
όπως τροποποιήθηκαν με το άρθρο 76 του ν. 2910/ 

2001, τα άρθρα 24 και 25 του ν. 3013/2002. 14 

Απόκτηση της Ελληνικής Ιθαγένειας από την ομογενή 
Ντζεϊράνοβα Βιολέτα (ΩΖΗΕΥΒΑΝΟνΑ νίΟΙΕΤΤΑ) σύ¬ 
ζυγος Ντζεϊράνωβ Νικολάϊ το γένος Μαγνταλιάνωβ 
Σαλικό σύμφωνα με τις διατάξεις του ν. 2790/2000 
όπως τροποποιήθηκαν με το άρθρο 76 του ν. 2910/ 
2001, τα άρθρα 24 και 25 του ν. 3013/2002 και κωδικο- 
ποιήθηκαν με τις διατάξεις του άρθρου 15 του ν. 3284/ 

10.11.2004 (ΦΕΚ 217 Α). 15 

Απόκτηση της Ελληνικής Ιθαγένειας από τον ομογε¬ 
νή Σεβάστοβ Θεόδωρου (δΕνΑδΤΟν ΤΕΩΟΒΕ) του 
Βασίλη και τηςΈλενας, σύμφωνα με τις διατάξεις 
τουν. 2790/2000 όπως τροποποιήθηκαν με το άρ¬ 
θρο 76 του ν. 2910/2001, τα άρθρα 24 και 25 του 

ν. 3013/2002. 16 

Απόκτηση της Ελληνικής Ιθαγένειας από την ομογε¬ 
νή Νεμπηερίτζε Μάϊα (ΝΕΒΙΕΒΙΩΖΕ ΜΑΙΑ) του Με- 
ραμπή και της Κλάρας, σύμφωνα με τις διατάξεις 
του ν. 2790/2000 όπως τροποποιήθηκαν με το άρ¬ 
θρο 76 του ν. 2910/2001, τα άρθρα 24 και 25 του 

ν. 3013/2002. 17 

Απόκτηση της Ελληνικής Ιθαγένειας από την ομογενή 
Τερσένοβα Αλεβτίνας (ΤΕΒδΕΝΟνΑ ΑΙΕντΙΝΑ), σύ¬ 
ζυγος Τερσενίδη Κωνσταντίνου το γένος Βανιόσωβ 
Θεόδωρου, σύμφωνα με τις διατάξεις του ν. 2790/ 
2000 όπως τροποποιήθηκαν με το άρθρο 76 του 
ν. 2910/2001, τα άρθρα 24 και 25 του ν. 3013/ 2002.. 18 
Απόκτηση της Ελληνικής Ιθαγένειας από την ομογενή 
Μπαλαμπάνοβα Νάνας (ΒΑΕΑΒΑΝΟΝ/Α ΝΟΝΑ), σύζυ¬ 
γος του Τσιχλάτσι Ραμαζι το γένος Μπαλαμπάνοβ 
Σάββα, σύμφωνα με τις διατάξεις του ν. 2790/2000 
όπως τροποποιήθηκαν με το άρθρο 76 του ν. 2910/ 
2001, τα άρθρα 24 και 25 του ν. 3013/2002. 19 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΠΟΦΑΣΕΙ Σ 

Αριθμ. Φ.6/63263/Β3 (1) 

Ρύθμιση θεμάτων σχετικά με τη διαδικασία εξετάσεων 
μαθημάτων για αναγνώριση πτυχίων Ιατρικής και Οδο¬ 
ντιατρικής που χορηγούνται από ομοταγή Πανεπιστή¬ 
μια του εξωτερικού. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

1.1. του ν. 3328 /2005 «Διεπιστημονικός Οργανισμός Ανα¬ 
γνώρισης τίτλων Ακαδημαϊκών και Πληροφόρησης και 
άλλες διατάξεις» (Α' 80). 

1.2. του άρθρου 5 του ν. 3027/2002 β «Ρύθμιση θεμάτων 
Σχολικών Κτιρίων Ανώτατης Εκπαίδευσης και άλλες δι¬ 
ατάξεις» (Α' 152). 

1.3. του άρθρου 5 παρ. 1 του ν. 3255/2004 «Ρυθμίσεις 
θεμάτων όλων των εκπαιδευτικών βαθμιδών» (Α' 138) 

1.4. του άρθρου 20 παρ. 5 του ν. 3467/2006 «Επιλογή στε¬ 
λεχών πρωτοβάθμιας και δευτεροβάθμιας εκπαίδευσης, 
ρύθμιση θεμάτων διοίκησης της εκπαίδευσης και άλλες 
διατάξεις» (Α' 128) 

1.5. του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε με 
το άρθρο πρώτο του π.δ/τος 63/2005 (ΦΕΚ 98 Α'). 

2. Το υπ’ αριθμ. 44/3.4.2007 πρακτικό του Διοικητικού 
Συμβουλίου του Δ.ΟΑΤΑΠ. 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

Άρθρο 1 

Πρόγραμμα εξετάσεων - δικαίωμα συμμετοχής - 
δικαιολογητικά 

1. Οι εξετάσεις για την αναγνώριση πτυχίων Ιατρικής 
και Οδοντιατρικής είναι γραπτές και διενεργούνται δύο 
φορές το χρόνο σε εξεταστικά κέντρα που ορίζονται με 
απόφαση του Δ.Σ. του Δ.Ο.Α.Τ.Α.Π. Οι ημερομηνίες των 
εξετάσεων ορίζονται από το Δ.Σ. του Οργανισμού και 
δημοσιοποιούνται εγκαίρως από τον ίδιο. 

2. Ο υποψήφιος, προκειμένου να συμμετάσχει στις 
εξετάσεις για την αναγνώριση των πτυχίων Ιατρικής ή 
Οδοντιατρικής ανάλογα, υποχρεούται να υποβάλει στο 
Δ.Ο.Α.Τ.Α.Π.. (για μεν την Αθήνα Αγ. Κωνσταντίνου 54, για 
δε τη Θεσσαλονίκη Διοικητήριο) τα εξής δικαιολογητικά: 

α) Αίτηση αναγνώρισης με πλήρη φάκελο, σύμφωνα με 
απόφαση του αρμοδίου Τμήματος του Δ.Σ. του Δ.Ο.Α.Τ.Α.Π., 
τουλάχιστον δύο μήνες προ της ημερομηνίας διεξαγωγής 
των εξετάσεων. 

β) Δήλωση συμμετοχής εγκαίρως, όπως έχει οριστεί για 
κάθε εξεταστική περίοδο, και 

γ) Απόδειξη καταβολής παράβολου εξετάσεων. 

Άρθρο 2 

Τόπος - τρόπος εξέτασης - εξεταστικά κέντρα - 
κατανομή εξεταζομένων στις αίθουσες 

1. Οι εξετάσεις στα μαθήματα για την αναγνώριση των 
πτυχίων Ιατρικής και Οδοντιατρικής που χορηγούνται από 
ομοταγή Πανεπιστήμια του εξωτερικού, διεξάγονται σε 
εξεταστικά κέντρα και ανάλογα με την επάρκεια των 
απαιτούμενων αιθουσών, που ορίζονται με απόφαση του 
Δ.Σ. του Δ.Ο.Α.Τ.Α.Π., η οποία ανακοινώνεται μαζί με την 


ημερομηνία ορισμού των εξετάσεων κάθε εξεταστικής 
περιόδου. Εάν ο αριθμός των εξεταζομένων σε κάποιο 
εξεταστικό κέντρο είναι μεγάλος, μπορεί να ορισθεί ως 
εξεταστικό κέντρο και άλλο κτίριο που προσφέρεται για 
τις εξετάσεις. 

2. Η κατανομή των υποψηφίων κάθε εξεταστική περίοδο 
ανακοινώνεται από το Δ.Ο.Α.Τ.Α.Π. τουλάχιστον δέκα (10) 
ημέρες προ της ημερομηνίας των εξετάσεων και ταυτό¬ 
χρονα αποστέλλονται οι σχετικοί πίνακες στα εξεταστικά 
κέντρα. Για την κατανομή αυτή δύναται να λαμβάνεται 
υπόψη ο τόπος μόνιμης κατοικίας του εξεταζομένου και 
ο αριθμός των εξεταζομένων που μπορεί να δεχθεί κάθε 
εξεταστικό κέντρο. 

3. Ο Δ.Ο.Α.Τ.Α.Π. με απόφαση του εκπροσώπου του οι¬ 
κείου κλάδου ορίζει: α) τους υπευθύνους των εξετάσεων 
για την παραλαβή των θεμάτων στα Τμήματα, φωτοαντι- 
γράφησή τους και μεταφορά τους στις αίθουσες των εξε¬ 
τάσεων και παροχή των αναγκαίων διευκρινίσεων στους 
εξεταζόμενους β) τους υπευθύνους για την παραλαβή των 
γραπτών, τη συσκευασία τους και την αποστολή τους στο 
Δ.Ο.Α.Τ.Α.Π. και γ) τους επιτηρητές των εξετάσεων. 

4. Οι υπεύθυνοι των εξεταστικών κέντρων με βάση τον 
αλφαβητικό ονομαστικό πίνακα των εξεταζομένων, τον 
οποίο έχει αποστείλει ο Δ.Ο.Α.Τ.Α.Π. σε κάθε εξεταστικό 
κέντρο, τηρώντας την αλφαβητική σειρά, καταρτίζουν ανά 
κτίριο και αίθουσα ονομαστικές καταστάσεις τις οποίες 
μια ημέρα πριν την έναρξη των εξετάσεων τις αναρτούν 
στην είσοδο του εξεταστικού κέντρου σημειώνοντας κα¬ 
τάλληλες ενδείξεις από τις οποίες κάθε εξεταζόμενος 
μπορεί να διαπιστώσει σε ποιο κτίριο και αίθουσα υπάρχει 
η προορισμένη γί αυτόν θέση. 

5. Κατά την είσοδο των εξεταζομένων στις αίθουσες 
γίνεται από τους επιτηρητές έλεγχος της ταυτότητας 
τους. Η ταυτότητα των εξεταζομένων ελέγχεται με το 
δελτίο αστυνομικής ταυτότητας τους ή άλλο επίσημο 
για την ταυτότητα τους έγγραφο που φέρει επικυρωμέ¬ 
νη φωτογραφία τους ή βεβαίωση ταυτοπροσωπίας από 
αρμόδια Αρχή (Δήμος κ.λπ.) στις περιπτώσεις αλλαγής 
ονοματοδοσίας ή απόδοσης στην ελληνική ξενόγλωσσων 
ονομάτων. 

Άρθρο 3 

Φυλλάδια εξετάσεων 

Η επεξεργασία των θεμάτων από τους εξεταζομένους 
γίνονται σε ομοιόμορφα τετράδια ή ηλεκτρονική σελίδα, 
ανάλογα με τον τρόπο εξετάσεων, που χορηγούνται με 
ευθύνη του Δ.Ο.Α.Τ.Α.Π. στους εξεταζομένους κατά μάθη¬ 
μα. Σε αυτά ο εξεταζόμενος αναγράφει το ΟΝΟΜΑΤΕΠΩ¬ 
ΝΥΜΟ, ΠΑΤΡΩΝΥΜΟ, ΜΗΤΡΩΝΥΜΟ και τον αριθμό πρω¬ 
τοκόλλου της αίτησης, που έχει υποβάλει στο Δ.Ο.Α.Τ.Α.Π. 
για την αναγνώριση του τίτλου. 

Αρθρο 4 

Διενέργεια των εξετάσεων 

1. Οι εξετάσεις διενεργούνται σε χρόνο και τόπο που θα 
καθορίζει με απόφαση του το Δ.Σ. του Δ.Ο.Α.Τ.Α.Π. Ειδικά 
για τη διεξαγωγή των εξετάσεων αναγνώρισης πτυχίων 
Ιατρικής της δεύτερης εξεταστικής περιόδου, που θα γίνει 
στην Αθήνα το Δεκέμβριο 2006, ανά μάθημα ορίζονται οι 
ημερομηνίες: 

• Μάθημα Χειρουργική, 7.7.2007, ημέρα Σάββατο. 

• Μάθημα Παθολογία, 8.7.2007, ημέρα Κυριακή. 

• Μάθημα Παιδιατρική, 9.7.2007, ημέρα Δευτέρα. 

• Μάθημα Γυναικολογία, 10.7-2007, ημέρα Τρίτη. 

• Μάθημα Ανατομία, 11.7.2007, ημέρα Τετάρτη. 

2. Τα θέματα είναι κοινά, αντιστοιχούν σε θέματα πτυχι¬ 
ακών εξετάσεων και επιλέγονται από αρμόδια επιτροπή, 
σύμφωνα με τις διατάξεις του άρθρου 20 παρ. 5 του 
ν. 3467/2006. Η βαθμολόγηση των γραπτών των υποψηφί¬ 
ων γίνεται ηλεκτρονικά και ελέγχεται από αρμόδια προς 
τούτο επιτροπή, η οποία είναι διαφορετική από εκείνη που 
επέλεξε τα θέματα των εξετάσεων. Οι εν λόγω επιτροπές 
ορίζονται από το Δ.Σ. του Δ.Ο.Α.Τ.Α.Π. Στην επιτροπή που 
θα επιλέξει τα θέματα των εξετάσεων, όπως επίσης και 
σε εκείνη που θα διορθώσει τα γραπτά των υποψηφίων, 
συμμετέχει ο Πρόεδρος του Δ.Σ. του Δ.Ο.Α.Τ.Α.Π., ο Αντι¬ 
πρόεδρος του Α' Τμήματος του Δ.Σ. του Οργανισμού και 
το μέλος του Δ.Σ. του οικείου κατά περίπτωση επιστη¬ 
μονικού κλάδου. 

3. Οι θεματοδότες που έχουν οριστεί για την επι¬ 
λογή των θεμάτων προσέρχονται την ημέρα των εξε¬ 
τάσεων του συγκεκριμένου μαθήματος στην έδρα του 
Δ.Ο.Α.Τ.Α.Π., προτείνουν θέματα παρουσία του Προέδρου 
του Διοικητικού Συμβουλίου του Οργανισμού, του Αντι¬ 
προέδρου του οικείου Τμήματος του Δ.Σ. του Οργανι¬ 
σμού και του μέλους του οικείου επιστημονικού κλάδου 
κατά περίπτωση. Η επιλογή των θεμάτων γίνεται με 
κλήρωση από την κατά μάθημα ήδη κοινοποιηθείσα τρά¬ 
πεζα ερωτήσεων. Παρουσία των θεματοδοτών και του 
αρμοδίου μέλους του επιστημονικού κλάδου Ιατρικών 
Επιστημών ή κλάδου Οδοντιατρικής κατά περίπτωση, 
κληρώνονται οι ερωτήσεις από την ενιαία δεξαμενή. Η 
Εξεταστική Επιτροπή διατηρεί το δικαίωμα της επεξερ¬ 
γασίας και βελτίωσης των ήδη κατατεθεισών και κληρω- 
θεισών ερωτήσεων, καθώς επίσης και το δικαίωμα αλ¬ 
λαγής της σειράς των απαντήσεων στις ερωτήσεις, που 
ήδη έχουν κοινοποιηθεί στο διαδίκτυο. Ειδικότερα τα 
θέματα αυτά περιλαμβάνουν ερωτήσεις πολλαπλής επι¬ 
λογής με σημείωση, παράλληλα, της ορθής απάντησης 
και καταχωρίζονται αμέσως με συνεχόμενη αρίθμηση, 
αποτελώντας το εξεταστικό τετράδιο του διαγωνιζομέ- 
νου. Τα θέματα που κληρώνονται για τους υποψηφίους, 
και μετά την επεξεργασία τους από τους θεματοδότες, 
καταγράφονται σε ενιαίο κείμενο ή ηλεκτρονική σελί¬ 
δα και αποστέλλονται με ΡΑΧ στα εξεταστικά κέντρα, 
όπου μετά την αναπαραγωγή τους διανέμονται στους 
εξεταζομένους. 

4. Οι εξετάσεις διενεργούνται μόνο στην Ελληνική γλώσ¬ 
σα. Ο υπεύθυνος κατά αίθουσα παραλαμβάνει τα θέματα 
και τα διανέμει στους εξεταζομένους. 

5. Οι θεματοδότες και το μέλος του Δ.Σ. του οικείου 
επιστημονικού κλάδου παραμένουν μία ώρα τουλάχιστον 
μετά το χρόνο έναρξης των εξετάσεων, για να επιλύσουν 
τυχόν προβλήματα που θα προκόψουν. Το τελικό φύλλο 
των σωστών απαντήσεων αποστέλλεται στα εξεταστικά 
κέντρα, με σκοπό την ομοιογενή και αντικειμενική βαθ¬ 
μολόγηση. 

Άρθρο 5 

Τρόπος διεξαγωγής των εξετάσεων - 
διάρκεια εξέτασης 

1. Στους χώρους, όπου θα διενεργηθούν οι εξετάσεις, 
λαμβάνονται όλα τα κατάλληλα μέτρα για την αδιάβλητη 
διεξαγωγή τους. Σε κάθε αίθουσα θα γίνεται ο έλεγχος 
της ταυτότητας όσων προσέρχονται στις εξετάσεις και 
θα σημειώνεται η παρουσία ή η απουσία κάθε υποψήφιου 
σε κάθε μάθημα, με βάση τις ονομαστικές καταστάσεις 
που έχουν αποσταλεί. 

2. Οι επιτηρητές παραδίδουν στους εξεταζομένους ει¬ 
δικό τετράδιο ή ηλεκτρονική σελίδα με τις ερωτήσεις 


πολλαπλής επιλογής απαντήσεων για κάθε μάθημα. Το 
τετράδιο ή η ηλεκτρονική σελίδα με τις ερωτήσεις αποτε¬ 
λεί γραπτό δοκίμιο του εξεταζομένου, από τη στιγμή που 
θα τεθούν σε αυτό οι κανονισμένες ακριβείς ενδείξεις των 
ατομικών στοιχείων του. Οι ενδείξεις αυτές ελέγχονται 
από τους επιτηρητές. Κατά την παράδοση του γραπτού 
δοκιμίου οι εξεταζόμενοι υπογράφουν στην αντίστοιχη 
θέση του καταλόγου των εξεταζομένων. Με την παράδοση 
κάθε τετραδίου ή της ηλεκτρονικής σελίδας ο επιτη¬ 
ρητής, παρουσία του εξεταζομένου, σφραγίζει με ειδικό 
αυτοκόλλητο το όνομα του εξεταζομένου, σημειώνει με 
οριζόντια γραμμή το τέλος της ανάπτυξης των θεμάτων 
διαγράφοντας ή εποπτεύοντας, επίσης με τη μέριμνα και 
ευθύνη του εξεταζομένου, να μην υφίσταται οποιοδήποτε 
κενό στις θέσεις των απαντήσεων και θέτει σφραγίδα με 
ένδειξη «ΕΞΕΤΑΣΕΙΣ - Δ.Ο ΑΤ.Α.Π.» 

3. Η διάρκεια των εξετάσεων ορίζεται σε 2 (δύο) ώρες 
και 30 (τριάντα) λεπτά. Σε κανένα υποψήφιο δεν επιτρέ¬ 
πεται η έξοδος από την αίθουσα, αν δεν έχει περάσει μία 
(1) τουλάχιστον ώρα από την έναρξη του χρόνου εξετάσε¬ 
ων του συγκεκριμένου μαθήματος. Κάθε υποψήφιος που 
εγκαταλείπει την αίθουσα για οποιοδήποτε λόγο παρα- 
δίδει το γραπτό του και δεν έχει δικαίωμα να επανέλθει 
για τη συνέχιση της εξέτασης. 

4. Χρωματιστά μελάνια και οποιοδήποτε άλλο στοιχείο 
αναγνώρισης στο γραπτό δοκίμιο αποκλείουν το γραπτό 
από την εξέταση. 

5. Μετά το τέλος της εξέτασης κάθε μαθήματος, τα 
γραπτά με τις απαντήσεις καταμετρούνται από τους 
επόπτες των αιθουσών, σημειώνοντας σε ειδικό έντυπο 
τη συμφωνία του αριθμού των γραπτών με τον αριθμό 
των εξετασθέντων και τον αριθμό των μη προσελθόντων 
για εξέταση και παραδίδονται στους υπεύθυνους για τη 
βαθμολόγηση τους ορισθέντες βαθμολογητές, με βάση 
τις ορθές απαντήσεις που αποστέλλονται με τηλεομοιο¬ 
τυπία από την Επιτροπή Εξετάσεων του Δ.Ο.Α.Τ.Α.Π. Μετά 
την περάτωση της βαθμολογίας ο κατάλογος των επιτυ- 
χόντων αποστέλλεται άμεσα σε δύο αντίτυπα, ένα στο 
Δ.Ο.Α.Τ.Α.Π. για την ανακοίνωση τους και ένα στο ΥΠ.Ε.Π.Θ. 
Στη συνέχεια ο πίνακας των αποτυχόντων γνωστοποιείται 
ηλεκτρονικά, ανακοινώνεται στο Γραφείο του Δ.Ο.Α.Τ.Α.Π. 
και κοινοποιείται στο ΥΠ.Ε.Π.Θ. 

Άρθρο 6 

Πειθαρχία διαγωνιζομένων 

Ο εξεταζόμενος που έχει μαζί του σημειώσεις σχετι¬ 
κά με το εξεταζόμενο μάθημα ή αντικείμενο άλλο από 
αυτά που επιτρέπονται ή αντιγράφει ή αποπειράται να 
αντιγράψει ή χρησιμοποιεί κάθε είδους μέσο υποκλο¬ 
πής ή αναγράφει πάνω στο γραπτό δοκίμιο απρεπείς 
εκφράσεις ή συνεργεί στην τέλεση τέτοιων πράξεων 
αποκλείεται εντελώς από τις εξετάσεις του συγκεκριμέ¬ 
νου μαθήματος ή για ορισμένες εξεταστικές περιόδους 
ανάλογα με τη σοβαρότητα του παραπτώματος, ύστερα 
από αιτιολογημένη απόφαση του Διοικητικού Συμβουλίου 
του Δ.Ο.Α.Τ.Α.Π., που λαμβάνεται μετά από προηγούμενη 
απολογία του εξεταζόμενου. Σε κάθε περίπτωση δεν επι¬ 
τρέπεται οι διαγωνιζόμενοι να φέρουν μαζί τους κινητά 
τηλέφωνα ή οποιοσδήποτε μορφής ηλεκτρονική συσκευή. 
Ο εξεταζόμενος που δολιεύεται με οποιοδήποτε τρόπο τις 
εξετάσεις ή εμποδίζει με ανυπακοή ή αταξία την ομαλή 
διεξαγωγή τους αποκλείεται από την παραπέρα εξέταση 
στο συγκεκριμένο μάθημα. 

Αρθρο 7 

Βαθμολόγηση γραπτών δοκιμίων υποψηφίων 

1. Κάθε γραπτό αξιολογείται με ηλεκτρονικά μέσα από 
δυο (2) ορισθέντες βαθμολογητές. Η αξιολόγηση των 
γραπτών απαντήσεων των υποψηφίων γίνεται με βάση 
τη μέθοδο των ερωτήσεων πολλαπλών επιλογών. Οι 
ερωτήσεις είναι εκατό (100) και ο χρόνος συμπλήρωσης 
υπολογίζεται σε ένα (1) λεπτό και τριάντα (30) δευτε¬ 
ρόλεπτα ανά ερώτηση. Κάθε ορθή απάντηση λαμβάνει 
μία (1) μονάδα και ως ελάχιστη βάση επιτυχίας ορίζο¬ 
νται οι πενήντα (50) μονάδες με άριστα τις εκατό (100). 
Ο αριθμός των προσφερομένων επιλογών ανά ερώτηση 
είναι πέντε, ενώ υπάρχει η επιπλέον δυνατότητα ο υπο¬ 
ψήφιος να απαντήσει «δε γνωρίζω - δεν απαντώ» (ΔΓ - 
ΔΑ), χωρίς θετική ή αρνητική συνέπεια. Από τις πέντε (5) 
προσφερόμενες επιλογές η ορθή απάντηση είναι μόνο 
μία. Για κάθε λανθασμένη απάντηση αφαιρείται το ένα 
τέταρτο (%) της μονάδας από την αντίστοιχη ερώτηση. 
Ερωτήσεις αναπάντητες δεν συνυπολογίζονται στην τε¬ 
λική βαθμολογία. Οφείλει, όμως, ο υποψήφιος να συμπλη¬ 
ρώσει τη στήλη ΔΓ - ΔΑ. 

2. Οι βαθμολογητές των γραπτών δοκιμίων κατά μάθημα 
και τα ονομαστικά τους στοιχεία δεν δημοσιεύονται σε 
καμία περίπτωση. 

3. Μετά την ανακοίνωση των αποτελεσμάτων οι εξετα- 
σθέντες έχουν το δικαίωμα να ζητήσουν την επίδειξη του 
γραπτού τους από τα αρμόδια όργανα του Οργανισμού 
και την επαναβαθμολόγησή του, εάν προκύψει σφάλμα ή 
παράλειψη στην αρχική βαθμολόγηση, όπως ορίζεται με 
σχετική ανακοίνωση του Δ.Ο.Α.Τ.Α.Π., που επακολουθεί 
των εξετάσεων. Οι ερωτήσεις με τη σωστή απάντηση 
ανακοινώνονται στην ιστοσελίδα του Δ.Ο.Α.Τ.Α.Π.. 

Αρθρο 8 

Πληρωμή Παράβολου 

Γ ια να καλυφθούν τα διάφορα έξοδα διεξαγωγής των 
εξετάσεων, ο κάθε εξεταζόμενος καταβάλλει παράβο¬ 
λο στο λογαριασμό του Δ.Ο.Α.Τ.Α.Π. (Τράπεζα Ελλάδος, 
αριθμ. λογαριασμού 26072595), που κοινοποιείται συγ¬ 
χρόνως με την κατάσταση κατανομής. Το ύψος του 
παράβολου θα οριστεί με κοινή Υπουργική απόφαση, 
σύμφωνα με τις διατάξεις του άρθρου 18 εδ. (γ) του 
ν. 3328/2005. Ειδικά για τις εξετάσεις Ιουλίου 2007 το ύψος 
του παράβολου παραμένει το ίδιο. 

Οι υποψήφιοι που διαθέτουν παράβολα για μαθή¬ 
ματα προηγουμένων εξεταστικών περιόδων, τα οποία 
δε χρησιμοποιήθηκαν λόγω μη συμμετοχή τους στις 
παρελθούσες εξεταστικές περιόδους, οφείλουν να τα 
επιστρέφουν στην Τράπεζα από την οποία εξεδόθησαν 
(Εμπορική, Πειραιώς), αφού προσκομίσουν βεβαίωση του 
Δ.Ο.Α.Τ.Α.Π. περί μη συμμετοχής τους σε προηγούμε¬ 
νες εξετάσεις, ούτως ώστε να εισπράξουν το ανάλογο 
χρηματικό ποσό. Στη συνέχεια, προκειμένου να συμμε- 
τάσχουν στις εξετάσεις του Ιουλίου 2007, οφείλουν να 
προμηθευτούν παράβολο της Τραπέζης Ελλάδος, όπως 
προαναφέρεται. 

Η υπ’ αριθμ. Φ.6/127023/Β3/27.11.2006 υπουργική απόφαση 
(Β' 1753), δεν ισχύει από τη δημοσίευση της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθμ. Φ.2./63260/Β3 (2) 

Αντικατάσταση διατάξεων της υπ’ αριθμ. Φ2/121871/Β3/ 
3.11.2005 Υπουργικής απόφασης «Κατάταξη πτυχιού- 
χων στην Τριτοβάθμια Εκπαίδευση» όπως αυτή τρο¬ 
ποποιήθηκε με την υπ’ αριθμ. Φ2/125186/Β3/22.11.2006 
Υπουργική απόφαση. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 5 του άρθρου 15 του 
ν. 3404/2005 «Ρύθμιση θεμάτων του Πανεπιστημιακού και 
Τεχνολογικού Τομέα της Ανώτατης Εκπαίδευσης και λοι¬ 
πές διατάξεις» (Α’ 260). 

2. Την υπ’ αριθμ. Φ2/121871 /Β3/3.11.20 05 υπουργική απόφα¬ 
ση, όπως αυτή τροποποιήθηκε με την υπ’ αριθμ. Φ2/125186/ 
Β3/22.11.2006 υπουργική απόφαση. 

3. Τις διατάξεις του άρθρου 90 του «Κώδικα νομοθεσίας για 
την Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος της του 
κρατικού προϋπολογισμού, αποφασίζουμε: 

Η παράγραφος 7 του άρθρου 2 της υπ’ αριθμ. Φ2/121871/ 
Β3/3.11.2005 υπουργικής απόφασης «Κατάταξη πτυχιούχων στην 
Τριτοβάθμια Εκπαίδευση» (Β' 1517), η οποία αντικαταστάθηκε 
με την παρ. 3 της υπ’ αριθμ. Φ2/125186/Β3/22.11.2006 Υπουργικής 
απόφασης, αντικαθίσταται εκ νέου ως ακολούθως: 

«7. Απαλλαγή από μαθήματα. 

Με απόφαση της Γενικής Συνέλευσης του Τμήματος του 
Πανεπιστημίου ή της Γ ενικής Συνέλευσης του Τμήματος του 
Τ.Ε.Ι. ή Α.Σ.ΠΑΙ.Τ.Ε. κατά περίπτωση οι κατατασσόμενοι απαλ¬ 
λάσσονται από την εξέταση μαθημάτων ή ασκήσεων του 
προγράμματος σπουδών του Τμήματος υποδοχής που διδά¬ 
χθηκαν πλήρως ή επαρκώς στο Τμήμα ή τη Σχολή προέλευ¬ 
σης. Με την ίδια απόφαση, οι κατατασσόμενοι υποχρεώνονται 
να εξεταστούν σε μαθήματα ή ασκήσεις, τα οποία σύμφωνα 
με το πρόγραμμα σπουδών κρίνεται ότι δεν διδάχθηκαν πλή¬ 
ρως ή επαρκώς στο Τ μήμα ή τη Σχολή προέλευσης. 

Σε κάθε περίπτωση οι κατατασσόμενοι απαλλάσσονται 
από την εξέταση των μαθημάτων στα οποία εξετάστη¬ 
καν για την κατάταξη τους, εφόσον τα μαθήματα αυτά 
αντιστοιχούν σε μαθήματα του Προγράμματος Σπουδών 
του Τμήματος υποδοχής». 

Η διάταξη αυτή εφαρμόζεται και για τις κατατακτήριες 
εξετάσεις του ακαδημαϊκού έτους 2006-2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 190752 (3) 

Έγκριση υπερωριακής απασχόλησης των υπαλλήλων της 
Υπηρεσίας Επιτρόπου του Ελεγκτικού Συνεδρίου που 
υπηρετούν στο Υπουργείο Απασχόλησης και Κοινω¬ 
νικής Προστασίας, κατά το έτος 2007. 

ΟΙ ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - 
ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

1. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

β) Του άρθρου 18 παρ. 5 του ν. 2224/1994 «Ρύθμιση θεμά¬ 
των εργασίας, συνδικαλιστικών δικαιωμάτων κ.λ.π.». 

γ) Του ν.δ. 2963/1954 «Περί ιδρύσεως Αυτόνομου Οργα¬ 
νισμού Εργατικής Κατοικίας» (ΦΕΚ 195/Α/54), όπως τρο¬ 
ποποιήθηκαν μεταγενέστερα. 

δ) Του ν. 3205/2003 (ΦΕΚ 297/Α «Μισθολογικές ρυθμί¬ 
σεις λειτουργών και υπαλλήλων του Δημοσίου, ΝΠΔΔ 
και ΟΤΑ κλπ». 

2. Το έγγραφο υπ’ αριθμ. 41278/10946/22.12.2006 του 
ΟΕΚ. 

3. Το έγγραφο υπ’ αριθμ. 148/21.5.2007 του Ελεγκτικού 
Συνεδρίου. 

4. Το γεγονός ότι από την απόφαση αυτή προκαλείται 
δαπάνη σε βάρους του προϋπολογισμού του Οργανι¬ 
σμού Εργατικής Κατοικίας οικονομικού έτους 2007 ύψους 
18.000,00 ευρώ περίπου για το τρέχον οικονομικό έτος. 

Η δαπάνη θα καλυφθεί από την πίστωση που έχει εγγρά¬ 
φει στον υπό προϋπολογισμό του Οργανισμού Εργατικής 
Κατοικίας, με τα στοιχεία ΚΑΕ 0261, ύψους 3.500.000,00 
ευρώ, αποφασίζουμε: 

1. Διαπιστώνουμε τις επείγουσες υπηρεσιακές ανάγκες 
που επιβάλλουν την υπερωριακή απασχόληση πέντε (5) 
υπαλλήλων οι οποίοι υπηρετούν στην υπηρεσία Επιτρόπου 
του Ελεγκτικού Συνεδρίου στο Υπουργείο Απασχόλησης 
και Κοινωνικής Προστασίας και εγκρίνουμε την υπερωρια- 
κή απασχόληση τους για το έτος 2007 κατά τις απογευμα¬ 
τινές ώρες και μέχρι της 22ας νυκτερινής ώρας πέραν από 
τις ώρες της υποχρεωτικής απασχόλησης μέχρι εξήντα 
(60) ώρες το μήνα για τον κάθε υπάλληλο. 

2. Υπεύθυνος για την παρακολούθηση και τον έλεγχο 
της πραγματικής υπερωριακής απασχόλησης ορίζεται ο 
Επίτροπος. 

3. Η απόφαση αυτή ισχύει αναδρομικώς ένα (1) μήνα από 
την δημοσίευσή της στην Εφημερίδα της Κυβερνήσεως. 

4. Η απόφασή μας υπ’ αριθμ. 190012/1.2.2007 καταργεί- 
ται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουνίου 2007 

οι ΥΠΟΥΡΓΟΙ 

ΑΠΑΣΧΟΛΗΣΗΣ ΚΑΙ 

ΚΟΙΝΩΝΙΚΗΣ ΠΡΟΣΤΑΣΙΑΣ ΔΙΚΑΙΟΣΥΝΗΣ 

ΒΑΣΙΛΕΙΟΣ Ν. ΜΑΓΓΙΝΑΣ ΑΝΑΣΤ. ΠΑΠΑΛΗΓΟΥΡΑΣ 


Υπαγωγή επένδυσης του ΑΓΡΟΤΙΚΟΥ ΣΥΝΕΤΑΙΡΙΣΜΟΥ 
ΓΙΑΝΝΑΚΟΧΩΡΙΟΥ στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Με την υπ’ αριθμ. 6301/Π 03/4/0 0381/Ε/11.6.20 07 απόφα¬ 
ση του Γενικού Γραμματέα Περιφέρειας Κεντρικής Μα¬ 
κεδονίας, που εκδόθηκε σύμφωνα με την από 31.5.2007 
ομόφωνη γνωμοδότηση της Επιτροπής του άρθρου 7 
του ν. 3299/2004, εγκρίνεται η υπαγωγή στις διατάξεις 
του Νόμου αυτού επένδυσης του ΑΓΡΟΤΙΚΟΥ ΣΥΝΕΤΑΙΡΙ¬ 
ΣΜΟΥ ΓΙΑΝΝΑΚΟΧΩΡΙΟΥ, που αναφέρεται στην επέκταση 
κι εκσυγχρονισμό μονάδας διαλογής και τυποποίησης 
φρούτων στο Δημοτικό Διαμέρισμα Γιαννακοχωρίου του 
Δήμου Νάουσας του Νομού Ημαθίας (περιοχή κινήτρων Γ) 
σύμφωνα με το ν. 3299/2004, συνολικού κόστους τετρα- 
κοσίων ενενήντα χιλιάδων (490.000,00) ευρώ, με ποσοστό 
επιχορήγησης 45% δηλαδή ποσό επιχορήγησης διακοσίων 
είκοσι χιλιάδων πεντακοσίων (220.500,00) ευρώ. 


Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΒΕΝΕΤΗΣ ΜΠΟΥΡΑΣ 

-♦- 

(5) 

Υπαγωγή επένδυσης της επιχείρησης «ΛΕΟΝΤΖΙΝΗ I. ΑΝΩ¬ 
ΝΥΜΗ ΕΤΑΙΡΕΙΑ ΚΡΕΑΤΩΝ» και δ.τ. «ΣΤΟΧΟΣ Α.Ε.» στις 
διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Με την υπ’ αριθμ. 6275/Π 03/4/00367/Ε/11.6.2007 απόφα¬ 
ση του Γενικού Γραμματέα Περιφέρειας Κεντρικής Μα¬ 
κεδονίας, που εκδόθηκε σύμφωνα με την από 30.5.2007 
ομόφωνη γνωμοδότηση της Επιτροπής του άρθρου 7 του 
ν. 3299/2004, εγκρίνεται η υπαγωγή στις διατάξεις του 
Νόμου αυτού επένδυσης της επιχείρησης «ΛΕΟΝΤΖΙΝΗ 
I. ΑΝΩΝΥΜΗ ΕΤΑΙΡΕΙΑ ΚΡΕΑΤΩΝ» με δ.τ. «ΣΤΟΧΟΣ Α.Ε.», 
που αναφέρεται στην επέκταση επιχείρησης τεμαχισμού, 
τυποποίησης κρέατος και παραγωγής κρεατοσκευασμά¬ 
των, στο Δημοτικό Διαμέρισμα Λακκώματος του Δήμου Ν. 
Καλλικράτειας του Νομού Χαλκιδικής (περιοχή κινήτρων 
Γ') σύμφωνα με το ν. 3299/2004, συνολικού κόστους δα¬ 
πανών οκτακόσιων εβδομήντα έξι χιλιάδων επτακοσίων 
είκοσι (876.720,00) ευρώ. 

Για το τμήμα του επενδυτικού σχεδίου επιχορηγούμε¬ 
νων δαπανών συνολικού κόστους τριακοσίων σαράντα 
χιλιάδων (340.000,00) ευρώ εγκρίνεται επιχορήγηση πο¬ 
σού εκατόν δέκα εννιά χιλιάδων (119.000,00) ευρώ, δηλαδή 
ποσοστό 35%. Για το τμήμα του επενδυτικού σχεδίου 
συνολικού κόστους δαπανών πεντακοσίων τριάντα έξι 
χιλιάδων επτακοσίων είκοσι (536.720,00) ευρώ εγκρίνεται 
ποσοστό επιδότησης χρηματοδοτικής μίσθωσης 35%. Το 
τραπεζικό δάνειο ανέρχεται στο ποσό των εκατόν τριάντα 
έξι χιλιάδων (136.000,00) ευρώ, δηλαδή ποσοστό 40% του 
ύψους της επιχορηγούμενης επένδυσης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΒΕΝΕΤΗΣ ΜΠΟΥΡΑΣ 

-♦- 

( 6 ) 

Υπαγωγή επένδυσης της επιχείρησης «Μ ΠΙ ΕΜ ΠΙ ΠΛΑ¬ 
ΣΤΙΚΑ ΕΛΛΑΔΟΣ Α.Ε.» και δ.τ. «ΒΜΡ ΗΕΙΙΑ5 Α.Ε.» στις 
διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Με την υπ’ αριθμ. 6273/Π 03/4/0 0365/Ε/11.6.20 07 απόφα¬ 
ση του Γενικού Γραμματέα Περιφέρειας Κεντρικής Μα¬ 
κεδονίας, που εκδόθηκε σύμφωνα με την από 30.5.2007 
ομόφωνη γνωμοδότηση της Επιτροπής του άρθρου 7 
του ν. 3299/2004, εγκρίνεται η υπαγωγή στις διατάξεις 
του Νόμου αυτού επένδυσης της επιχείρησης «ΜΠΙ ΕΜ ΠΙ 
ΠΛΑΣΤΙΚΑ ΕΛΛΑΔΟΣ Α.Ε.» με δ.τ. «ΒΜΡ ΗΕΙ_1_Α8 Α.Ε.», που 
αναφέρεται στην ίδρυση μονάδας παραγωγής ελαστικών 
παρεμβυσμάτων στη ΒΙ.ΠΕ. Σερρών του Νομού Σερρών 
(περιοχή κινήτρων Δ1)» σύμφωνα με το ν. 3299/2004, συ¬ 
νολικού κόστους τριών εκατομμυρίων επτακοσίων χιλιά¬ 
δων (3.700.000,00) ευρώ, με ποσοστό επιχορήγησης 40%, 
δηλαδή ποσό επιχορήγησης ενός εκατομμυρίου τετρακο- 
σίων ογδόντα χιλιάδων (1.480.000,00) ευρώ. 

Το τραπεζικό δάνειο ανέρχεται στο ποσό των επτα¬ 
κοσίων ενενήντα εννιά χιλιάδων εννιακοσίων σαράντα 
(799.940,00) ευρώ, δηλαδή ποσοστό 21,62% του ύψους 
της επένδυσης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 
Ο Προϊστάμενος Διεύθυνσης 
ΒΕΝΕΤΗΣ ΜΠΟΥΡΑΣ 

-♦- 

(7) 

Υπαγωγή επένδυσης της επιχείρησης «ΡΙΒΒΟΤΕΒΜΙΟΑ 
ΗΕΙΕΑ8 - Παραγωγή και Πώληση Μονωτικών Υλικών - 
Ανώνυμη Εταιρία» και δ.τ. «ΡΙΒΒΟΤΕΒΜΙΟΑ ΗΕΙΙΑ3 Α.Ε.» 
στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Με την υπ’ αριθμ. 6266/Π 03/4/00362/Ε/11.6.2007 απόφα¬ 
ση του Γενικού Γραμματέα Περιφέρειας Κεντρικής Μα¬ 
κεδονίας, που εκδόθηκε σύμφωνα με την από 30.5.2007 
ομόφωνη γνωμοδότηση της Επιτροπής του άρθρου 7 του 
ν. 3299/2004, εγκρίνεται η υπαγωγή στις διατάξεις του 
Νόμου αυτού επένδυσης της επιχείρησης «ΡΙΒΒΟΤΕΒΜΙΟΑ 
ΗΕΕΕΑ3 - Παραγωγή και Πώληση Μονωτικών Υλικών - 
Ανώνυμη Εταιρία» με δ.τ. «ΡΙΒΒΟΤΕΒΜΙΟΑ ΗΕΕΙΑδ Α.Ε.», 
που αναφέρεται στην επέκταση μονάδας παραγωγής 
εξηλασμένης πολυστερίνης στην περιοχή Σεβαστή του 
Δήμου Κορινού του Νομού Πιερίας (περιοχή κινήτρων Γ') 
σύμφωνα με το ν. 3299/2004, συνολικού κόστους δαπανών 
επτακοσίων είκοσι επτά χιλιάδων οκτακόσιων είκοσι ένα 
(727.821,00) ευρώ, με ποσοστό επιδότησης χρηματοδοτικής 
μίσθωσης 45%. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΒΕΝΕΤΗΣ ΜΠΟΥΡΑΣ 

-♦- 

( 8 ) 

Υπαγωγή επένδυσης της επιχείρησης «ΚΕΤΕ ΑΝΩΝΥΜΗ 
ΕΤΑΙΡΕΙΑ - ΠΟΡΤΕΣ ΠΥΡΑΣΦΑΛΕΙΑΣ» και δ.τ. «ΚΕΤΕ 
Α.Ε.» στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Με την υπ’ αριθμ. 6265/Π03/4/00361/Ε/11.6.2007 απόφα¬ 
ση του Γενικού Γραμματέα Περιφέρειας Κεντρικής Μα¬ 
κεδονίας, που εκδόθηκε σύμφωνα με την από 30.5.2007 
ομόφωνη γνωμοδότηση της Επιτροπής του άρθρου 7 του 
ν. 3299/2004, εγκρίνεται η υπαγωγή στις διατάξεις του Νό¬ 
μου αυτού επένδυσης της επιχείρησης «ΚΕΤΕ ΑΝΩΝΥΜΗ 
ΕΤΑΙΡΕΙΑ - ΠΟΡΤΕΣ ΠΥΡΑΣΦΑΛΕΙΑΣ» με δ.τ. «ΚΕΤΕ Α.Ε.», 
που αναφέρεται στην επέκταση και εκσυγχρονισμό μονά¬ 
δας παραγωγής θυρών ασφαλείας και πυρασφάλειας στο 
Δήμο Πολυκάστρου του Νομού Κιλκίς (περιοχή κινήτρων 
Δ1) σύμφωνα με το ν. 3299/2004, συνολικού κόστους δύο 
εκατομμυρίων (2.000.000,00) ευρώ, με ποσοστό επιχορή¬ 
γησης 50% δηλαδή ποσό επιχορήγησης ενός εκατομμυ¬ 
ρίου (1.000.000,00) ευρώ. 

Το τραπεζικό δάνειο ανέρχεται στο ποσό των πεντακο- 
σίων χιλιάδων (500.000,00) ευρώ, δηλαδή ποσοστό 25% 
του ύψους της επένδυσης. 


Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΒΕΝΕΤΗΣ ΜΠΟΥΡΑΣ 

-♦- 

(9) 

Υπαγωγή επένδυσης της επιχείρησης «ΚΩΝ/ΝΟΣ ΓΥΛ- 
ΛΟΣ ΕΠΕ - ΕΙΣΑΓΩΓΕΣ ΕΞΑΓΩΓΕΣ» στις διατάξεις του 
ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Με την υπ’ αριθμ. 6225/Π03/4/00341/Ε/11.6.2007 απόφαση 
του Γ ενικού Γ ραμματέα Περιφέρειας Κεντρικής Μακεδονί¬ 
ας, που εκδόθηκε σύμφωνα με την από 30.5.2007 ομόφωνη 
γνωμοδότηση της Επιτροπής του άρθρου 7 του ν. 3299/ 
2004, εγκρίνεται η υπαγωγή στις διατάξεις του Νόμου 
αυτού επένδυσης της επιχείρησης «ΚΩΝ/ΝΟΣ ΓΥΛΛΟΣ 
ΕΠΕ - ΕΙΣΑΓΩΓΕΣ ΕΞΑΓΩΓΕΣ», που αναφέρεται στον εκ¬ 
συγχρονισμό και επέκταση μονάδας κατασκευής επίπλων 
στη Νέα Σάντα του Δήμου Γαλλικού του Νομού Κιλκίς 
(περιοχή κινήτρων Γ) σύμφωνα με το ν. 3299/2004, συνο¬ 
λικού κόστους οκτακόσιων ογδόντα χιλιάδων (880.000,00) 
ευρώ, με ποσοστό επιχορήγησης 45% δηλαδή ποσό επι¬ 
χορήγησης τριακοσίων ενενήντα έξι χιλιάδων (396.000,00) 
ευρώ. 

Το τραπεζικό δάνειο ανέρχεται στο ποσό των διακοσί- 
ων έντεκα χιλιάδων διακοσίων (211.200,00) ευρώ, δηλαδή 
ποσοστό 24% του ύψους της επένδυσης. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΒΕΝΕΤΗΣ ΜΠΟΥΡΑΣ 

-♦- 

( 10 ) 

Υπαγωγή επένδυσης της επιχείρησης «ΑΦΟΙ ΚΑΚΑΒΕΛΑ 
Α.Ε.» στις διατάξεις του ν. 3299/2004. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Με την υπ’ αριθμ. 6296/Π03/4/00377/Ε/11.6.2007 απόφαση 
του Γ ενικού Γ ραμματέα Περιφέρειας Κεντρικής Μακεδο¬ 
νίας, που εκδόθηκε σύμφωνα με την από 31-05-2007 ομό¬ 
φωνη γνωμοδότηση της Επιτροπής του άρθρου 7 του ν. 
3299/2004, εγκρίνεται η υπαγωγή στις διατάξεις του Νόμου 
αυτού επένδυσης της επιχείρησης «ΑΦΟΙ ΚΑΚΑΒΕΛΑ Α.Ε.», 
που αναφέρεται στην επέκταση κι εκσυγχρονισμό μονάδας 
παραγωγής πλαστικών καλαμακίων, στο Δημοτικό Διαμέ¬ 
ρισμα Καβαλαρίου του Δήμου Λαγκαδά του Νομού Θεσ¬ 
σαλονίκης (περιοχή κινήτρων Β') σύμφωνα με το ν. 3299/ 
2004, συνολικού κόστους τετρακοσίων εβδομήντα επτά 
χιλιάδων εξακοσίων (477.600,00) ευρώ, με ποσοστό επιχο¬ 
ρήγησης 23% δηλαδή ποσό επιχορήγησης εκατόν εννέα 
χιλιάδων οκτακόσιων σαράντα οκτώ (109.848,00) ευρώ. 

Η περίληψη αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
ΒΕΝΕΤΗΣ ΜΠΟΥΡΑΣ 

( 11 ) 

Απόκτηση της Ελληνικής Ιθαγένειας από τον ομογενή 
Ντζεϊράνοβ Κιριάκ (ϋΖΗΕΥΒΑΝΟν ΚΙΡΙΑΚ) του Νικολαί 
και της Αλεξάντρας, σύμφωνα με τις διατάξεις του ν. 
2790/2000 όπως τροποποιήθηκαν με το άρθρο 76 του 
ν. 2910/2001, τα άρθρα 24 και 25 του ν. 3013/ 2002 και 
κωδικοποιήθηκαν με τις διατάξεις του άρθρου 15 του 
ν. 3284/10.11.2004 (ΦΕΚ 217 Α). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 445/29.5.2007 απόφαση του Γενικού 
Γραμματέα Περιφέρειας Κρήτης, που εκδόθηκε σύμφωνα 
με τις κείμενες διατάξεις, γίνεται δεκτή η από 20-07-2006 
αίτηση του ομογενούς Ντζεϊράνοβ Κιριάκ (ϋΖΗΕΥΒΑΝΟν 
ΚΙΡΙΑΚ) του Νικολαί και της Αλεξάντρας περί απόκτησης 
της Ελληνικής Ιθαγένειας και εγκρίνεται ο εξελληνισμός 
του κυρίου ονόματος και του επωνύμου του από Ντζε- 
ϊράνοβ Κιριάκ σε Τζεϊρανίδη Κυριάκο. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

( 12 ) 

Απόκτηση της Ελληνικής Ιθαγένειας από τον ομογενή 
Ντζεϊράνοβ Κιριάκ (ϋΖΗΕΥΠΑΝΟν ΚΙΗΙΥΑΚ) του Νικο- 
λάϊ και της Ελιονόρας, σύμφωνα με τις διατάξεις του 
ν. 2790/2000 όπως τροποποιήθηκαν με το άρθρο 76 
του ν. 2910/2001, τα άρθρα 24 και 25 του ν. 3013/ 2002 
και κωδικοποιήθηκαν με τις διατάξεις του άρθρου 15 
του ν. 3284/10.11.2004 (ΦΕΚ 217 Α). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 449/29.5.2007 απόφαση του Γενικού 
Γ ραμματέα Περιφέρειας Κρήτης, που εκδόθηκε σύμφωνα 
με τις κείμενες διατάξεις, γίνεται δεκτή η από 20.7.2006 
αίτηση του ομογενούς Ντζεϊράνοβ Κιριάκ (ΟΖΗΕΥΒΑΝΟν 
ΚΙΗΙΥΑΚ) του Νικολαί και της Ελιονόρας, περί απόκτησης 
της Ελληνικής Ιθαγένειας και εγκρίνεται ο εξελληνισμός 
του κυρίου ονόματος και του επωνύμου του από Ντζε- 
ϊράνοβ Κιριάκ σε Τζεϊρανίδη Κυριάκο. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(13) 

Απόκτηση της Ελληνικής Ιθαγένειας από τον ομογε¬ 
νή Αγάποβ Παντελή (ΑΟΑΡΟν ΡΑΝΤΕΕΙ5) του Τό- 
λικ και της Κυριακής, σύμφωνα με τις διατάξεις του 
ν. 2790/2000 όπως τροποποιήθηκαν με το άρθρο 76 του 
ν. 2910/2001, τα άρθρα 24και 25 του ν. 3013/2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 480/29.5.2007 απόφαση του Γενικού 
Γ ραμματέα Περιφέρειας Κρήτης, που εκδόθηκε σύμφωνα 
με τις κείμενες διατάξεις, γίνεται δεκτή η από 29.12.2004 
αίτηση του ομογενούς Αγάποβ Παντελή (ΑΟΑΡΟν 
ΡΑΝΤΕϋδ) του Τόλικ και της Κυριακής, περί απόκτησης 


της Ελληνικής Ιθαγένειας καθώς και τον εξελληνισμό του 
επωνύμου του από Αγάποβ σε Αγαπίδης. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(14) 

Απόκτηση της Ελληνικής Ιθαγένειας από τον ομογενή 
Κελέσεβ Αντίπ (ΚΕΓΕδΗΕν ΑΝΤΙΡ) του Αθανάσι και 
της Κατερίνας, σύμφωνα με τις διατάξεις του ν. 2790/ 
2000 όπως τροποποιήθηκαν με το άρθρο 76 του 
ν. 2910/2001, τα άρθρα 24 και 25 του ν. 3013/2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 479/29.5.2007 απόφαση του Γενικού 
Γραμματέα Περιφέρειας Κρήτης, που εκδόθηκε σύμφωνα 
με τις κείμενες διατάξεις, γίνεται δεκτή η από 30.9.2004 
αίτηση του ομογενούς Κελέσεβ Αντίπ (ΚΕΙΈδΗΕΪ/ ΑΝΤΙΡ) του 
Αθανάσι και της Κατερίνας περί απόκτησης της Ελληνικής 
Ιθαγένειας καθώς και τον εξελληνισμό του επωνύμου του 
από Κελέσεβ σε Κελεσίδης. 

Την Ελληνική Ιθαγένεια αποκτά ο ανωτέρω ομογενής από 
της δόσεως του όρκου του Έλληνα Πολίτη εντός έτους από 
τη δημοσίευση της παρούσης απόφασης στην Εφημερίδα 
της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(15) 

Απόκτηση της Ελληνικής Ιθαγένειας από της ομογενούς 
Ντζεϊράνοβα Βιολέτας (ϋΖΗΕΥΗΑΝΟνΑ νίΟΙΕΤΤΑ) σύ¬ 
ζυγος Ντζεϊράνωβ Νικολαί το γένος Μαγνταλιάνωβ 
Σαλικό σύμφωνα με τις διατάξεις του ν. 2790/ 2000 
όπως τροποποιήθηκαν με το άρθρο 76 του ν. 2910/ 
2001, τα άρθρα 24 και 25 του ν. 3013/2002 και κω- 
δικοποιήθηκαν με τις διατάξεις του άρθρου 15 του 
ν. 3284/10.11.2004 (ΦΕΚ 217 Α). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 450/29.5.2007 απόφαση του Γενικού 
Γραμματέα Περιφέρειας Κρήτης, που εκδόθηκε σύμ¬ 
φωνα με τις κείμενες διατάξεις, γίνεται δεκτή η από 
20.7.2006 αίτηση της ομογενούς Ντζεϊράνοβα Βιολέτας 
(ΟΖΗΕΥΒΑΝΟνΑ νίΟΙΕΤΤΑ) σύζυγος Ντζεϊράνωβ Νικο- 
λάϊ το γένος Μαγνταλιάνωβ Σαλικό, περί απόκτησης της 
Ελληνικής Ιθαγένειας και εγκρίνεται ο εξελληνισμός του 
επωνύμου της από Ντζεϊράνοβα σε Τζεϊρανίδου. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 
-♦- 

(16) 

Απόκτηση της Ελληνικής Ιθαγένειας από τον ομογενή 
Σεβάστοβ Θεόδωρου (δΕνΑδΤΟν ΤΕϋΟΒΕ) του Βα¬ 
σίλη και τηςΈλενας, σύμφωνα με τις διατάξεις του 
ν. 2790/2000 όπως τροποποιήθηκαν με το άρθρο 76 του 
ν. 2910/2001, τα άρθρα 24 και 25 του ν. 3013/2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 481/29.5.2007 απόφαση του Γενικού 
Γ ραμματέα Περιφέρειας Κρήτης, που εκδόθηκε σύμφωνα 

με τις κείμενες διατάξεις, γίνεται δεκτή η από 17.7.2001 
αίτηση του ομογενούς Σεβάστοβ Θεόδωρου (δΕνΑδΤΟν 
ΤΕϋΟΡΕ) του Βασίλη και της'Ελενας, περί απόκτησης της 
Ελληνικής Ιθαγένειας και εγκρίνουμε τον εξελληνισμό του 
επωνύμου του από Σεβάστοβ σε Σεβαστίδης. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-*- 

(17) 

Απόκτηση της Ελληνικής Ιθαγένειας από την ομογε¬ 
νή Νεμπηερίτζε Μάϊα (ΝΕΒΙΕΒΙϋΖΕ ΜΑΙΑ) του Μερα- 
μπή και της Κλάρας, σύμφωνα με τις διατάξεις του 
ν. 2790/2000 όπως τροποποιήθηκαν με το άρθρο 76 του 
ν. 2910/2001, τα άρθρα 24 και 25 του ν. 3013/ 2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 482/29.5.2007 απόφαση του Γενικού 
Γραμματέα Περιφέρειας Κρήτης, που εκδόθηκε σύμφωνα 
με τις κείμενες διατάξεις, γίνεται δεκτή η από 7.7.2003 
αίτηση της ομογενούς Νεμπηερίτζε Μαία (ΝΕΒΙΕΒΙΟΖΕ 
ΜΑΙΑ) του Μεραμπή και της Κλάρας, περί απόκτησης της 
Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(18) 

Απόκτηση της Ελληνικής Ιθαγένειας από την ομογενή 
Τερσένοβα Αλεβτίνας (ΤΕΒ8ΕΝΟΝ/Α ΑΙΕΝ/ΤΙΝΑ), σύ¬ 
ζυγος Τερσενίδη Κωνσταντίνου το γένος Βανιόσωβ 
Θεόδωρου, σύμφωνα με τις διατάξεις του ν. 2790/ 
2000 όπως τροποποιήθηκαν με το άρθρο 76 του 
ν. 2910/2001, τα άρθρα 24 και 25 του ν. 3013/2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 483/29.5.2007 απόφαση του Γενι¬ 
κού Γραμματέα Περιφέρειας Κρήτης, που εκδόθηκε 


σύμφωνα με τις κείμενες διατάξεις, γίνεται δεκτή η 
από 26.6.2003 αίτηση του ομογενούς Τερσένοβα Αλε¬ 
βτίνας (ΤΕΒδΕΝΟ\/Α ΑΕΕΝ/ΤΙΝΑ), σύζυγος Τερσενίδη 
Κωνσταντίνου το γένος Βαννόσωβ Θεόδωρου περί 
απόκτησης της Ελληνικής Ιθαγένειας και εγκρίνουμε 
τον εξελληνισμό του επωνύμου της από Τερσένοβα 
σε Τερσενίδη. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

(19) 

Απόκτηση της Ελληνικής Ιθαγένειας από την ομογενή 
Μπαλαμπάνοβα Νόνας (ΒΑΕΑΒΑΝΟνΑ ΝΟΝΑ), σύζυγος 
του Τσιχλάτσι Ραμαζι το γένος Μπαλαμπάνοβ Σάββα, 
σύμφωνα με τις διατάξεις του ν. 2790/2000 όπως τρο¬ 
ποποιήθηκαν με το άρθρο 76 του ν. 2910/2001, τα άρ¬ 
θρα 24και 25 του ν. 3013/2002. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Με την υπ’ αριθμ. 478/29.5.2007 απόφαση του Γενι¬ 
κού Γραμματέα Περιφέρειας Κρήτης, που εκδόθηκε 
σύμφωνα με τις κείμενες διατάξεις, γίνεται δεκτή η 
από 8.11.2004 αίτηση της ομογενούς Μπαλαμπάνοβα 
Νόνας (ΒΑΕΑΒΑΝΟνΑ ΝΟΝΑ), συζυγος του Τσιχλάτσι 
Ραμαζι το γένος Μπαλαμπάνοβ Σάββα, περί απόκτησης 
της Ελληνικής Ιθαγένειας και εγκρίνουμε τον εξελ- 
ληνισμό του επωνύμου της από Μπαλαμπάνοβα σε 
Μπαλαμπανίδη. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσης απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ://νννννν·£ΐ·ΐ|Γ - Ε-Γίΐ3ίΙ: »?1)Γίΐ35!6ΐ , .θ1ί5)ίί.ί|Γ 




